Help trotse ma van Krugersdorp | Netwerk24
Help trotse ma van Krugersdorp
Deur Jeanelle Greyling 03 Julie 2019 09:29
René Geldenhuys is ’n sterk ma van Roodepoort met ’n briljante 12-jarige dogter.
“Ek voel ek verdrink ná jare wat ek kop bo water moet hou,” sê Geldenhuys aan die Facebook-blad I Have a Name.
Sy sê sy het jare gelede uit ’n gewelddadige huwelik ontsnap nadat sy weens die fisieke mishandeling in die hoësorgeenheid van ’n hospitaal beland het.
“Toe ek uiteindelik loop, het ek al my bates en beleggings verloor.”
Geldenhuys het mettertyd haar eie maatskappy begin wat opknappingswerk doen. Sy het ongelukkig weens wanbetaling te veel skuld aangegaan.
Sy doen gereeld vergeefs aansoek vir werk.
Intussen is sy nou minstens R50 000 in die rooi.
“My dogter ly hieronder. Sy is ’n briljante kind wat soveel meer verdien.”
Geldenhuys soek ’n werk in Krugersdorp, aangesien haar dogter volgende jaar hier begin skoolgaan. Sy het ’n CV met verwysings, ’n rybewys en ’n motor. Sy is rekenaarvaardig en weet hoe om Microsoft Word, Excel en Coral Draw te gebruik. Sy kan dus enige administratiewe werk doen.
Sy het ook baie ervaring in opknappingswerk en sal perfek wees vir enige maatskappy wat binnenshuise versiering, houtwerk of konstruksiewerk doen.
Skakel haar by 064 881 9034 of stuur vir haar ’n e-pos na renevillekitchens@gmail.com. Haar maatskappy se Facebook-blad is Reneville Kitchens.
Meer oor: Roodepoort | Liefdadigheid
‘Ysbere’ swem en bibber vir liefdadigheid